Tarybos reglamentas (EB, EAPB, Euratomas) Nr. 1197/98
1998 m. birželio 5 d.
iš dalies keičiantis Reglamentą (EEB, Euratomas, EAPB) Nr. 260/68, nustatantį apmokestinimo Europos Bendrijų naudai sąlygas ir tvarką
EUROPOS SĄJUNGOS TARYBA,
atsižvelgdama į Europos Bendrijų jungtinės Tarybos ir jungtinės Komisijos steigimo sutartį,
atsižvelgdama į Protokolą dėl Europos Bendrijų privilegijų ir imunitetų ir ypač į jo 13 ir 23 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
(1) kadangi Europos pinigų institutas pateikė savo nuomonę [3];
(2) kadangi jau įsteigtas Europos centrinis bankas;
(3) kadangi reikia išplėsti apmokestinimo Europos Bendrijų naudai taikymą, pagal Reglamento (EEB, Euratomas, EAPB) Nr. 260/68 [4] sąlygas ir laikantis šiame reglamente nustatytos tvarkos, Europos centrinio banko valdančiosios tarybos ir generalinės tarybos narių ir šio banko personalo atlyginimams, darbo užmokesčiui ir tarnybinėms pajamoms; kadangi šio mokesčio taikymas Europos pinigų institutui neteks svarbos, kai šis institutas bus likviduotas,
PRIĖMĖ ŠĮ REGLAMENTĄ:
1 straipsnis
Reglamento (EEB, Euratomas, EAPB) Nr. 260/68 12a straipsnis netenka galios kitą dieną po Europos pinigų instituto likvidavimo užbaigimo dienos.
2 straipsnis
"12c straipsnis
Šis reglamentas taikomas Europos centrinio banko valdančiosios tarybos ir generalinės tarybos nariams ir šio banko personalo nariams ir Banko mokamų pensijų gavėjams, jei jie priskirti kategorijoms, kurias Taryba nustato taikydama Protokolo dėl Europos Bendrijų privilegijų ir imunitetų 16 straipsnio pirmą pastraipą, dėl Banko mokamų atlyginimų, darbo užmokesčio ir tarnybinių pajamų, taip pat invalidumo, senatvės ir maitintojo netekimo pensijų."
3 straipsnis
Šis reglamentas taikomas nuo 1998 birželio 1 d.
4 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1998 m. birželio 5 d.